ปิดฉาก"มันนี่เอ็กซ์โป"เงียบเหงา
ปิดฉากงานมันนี่ เอ็กซ์โปเงียบเหงา คาดมีผู้เข้าชมงานต่ำกว่าเป้าหมาย ที่ตั้งไว้เท่ากับปีที่แล้ว 7 แสนคน ขณะที่ยอดธุรกิจต่ำกว่าปีที่แล้วราว 3 หมื่นล้านบาท
9 พ.ค. 2553

ปิดฉากงานมันนี่ เอ็กซ์โปเงียบเหงา คาดมีผู้เข้าชมงานต่ำกว่าเป้าหมาย ที่ตั้งไว้เท่ากับปีที่แล้ว 7 แสนคน ขณะที่ยอดธุรกิจต่ำกว่าปีที่แล้วราว 3 หมื่นล้านบาท
นายสันติ วิริยะรังสฤษฏ์ ประธานจัดงานมหกรรมการเงินครั้งที่ 10 หรือ มันนี่เอ็กซ์โป ซึ่งจัดขึ้นระหว่างวันที่ 6-9 พฤษภาคมนี้ โดยคาดว่า ปีนี้จะมีผู้เข้าชมงานจะอยู่ที่ 6 แสน ถึง 7 แสนคน ต่ำกว่าเป้าหมายที่ตั้งไว้เท่ากับปีที่แล้วกว่า 7 แสนคน ขณะที่ยอดธุรกรรมทางการเงินคาดว่าจะอยู่ที่ 1 แสนล้านบาทก็พอใจ แม้ว่าจะต่ำกว่าปีที่แล้วที่มียอดธุรกรรมถึง 1 แสน 3 หมื่นล้านบาท
ปัจจัยสำคัญที่ทำให้ยอดผู้เข้าชมและยอดธุรกรรมลดลง มาจากปัญหาการเมืองที่ทำให้คนเข้าร่วมงานน้อย ประกอบกับปีที่แล้วอยู่ในช่วงที่รัฐบาลประกาศใช้มาตรการภาษีกระตุ้นอสังหาริมทรัพย์ จึงทำให้มีการขอสินเชื่อบ้านสูงมาก 
อย่างไรก็ตาม ภาพรวมผู้เข้าชมงานส่วนใหญ่ สนใจธุรกิจสินเชื่อบุคคล สินเชื่อเอสเอ็มอี การฝากเงิน และการลงทุนในกองทุนต่าง ๆ รวมถึงลงทุนในทองคำ นอกจากนี้ ยังให้ความสนใจสินเชื่อบ้าน เพราะแต่ละสถาบันการเงินใช้มาตรการจูงใจ เช่น อัตราดอกเบี้ยร้อยละ 0 เป็นเวลา 6 เดือน ถึง 1 ปี